Spoločnosť slovenskej inteligencie Korene

Spoločnosť slovenskej inteligencie Korene je slovenské národné a vlastenecké hnutie, založené v Bratislave 30. marca 1990. 
Združenie.
Spoločnosť slovenskej inteligencie Korene je národné a vlastenecké hnutie. Združenie bolo založené v Bratislave 30. marca 1990. 
Je spoločnosťou nielen akademicky vzdelaných, ale v širšom zmysle všetkých duševne pracujúcich ľudí (činných publicisticky, vedecky, umelecky, osvetovo, organizačne, či inak) – pôsobiacich vo všetkých sférach slovenského národného života na území Slovenska i v zahraničí. Zakladajucími členmi sú predseda akademický maliar Viliam Hornáček, výtvarníci Milan Laluha a František Pohorelec, básnik Milan Rúfus, jazykovedci Ján Doruľa a Ján Paulíni, publicisti Jerguš Ferko a Július Handžárik, pedagóg Rudolf Brejka, technik Vladimír Baláž, ekonómovia Hvezdoň Kočtúch a Augustín M. Húska, vodohospodár Július Binder, spisovateľ Ladislav Ťažký, národopisci Mojmír Benža a Ján Podolák, jazykovedci Ján Kačala a Ábel Kráľ, novinár Jozef Darmo, geológovia Ondrej Franko a Vladimír Bezák, herci Štefan Kvietik a Eva Kristinová, historici Ladislav Deák, Milan S. Ďurica, Matúš Kučera, Richard Marsina, Ivan Mrva, František Vnuk, vedec a akademik Ivan Plander, bývalý prezident Ivan Gašparovič a ďalšie osobnosti .
Hlavný cieľ združenia.
Združenie je programovým pokračovateľom úsilia všetkých predchádzajúcich generácií národne uvedomelej slovenskej inteligencie. Ako hlavný cieľ bol pripraviť Slovákov ako "zvrchovaný, o svojich veciach a vzťahoch samostatne rozhodujúci národ" a zároveň „spolupracovať, propagovať a aj realizovať ideu národného zmierenia, porozumenia a spolupráce“ . Združenie si dáva rovnako za cieľ skúmať a prezentovať slovenskú národnú históriu – súčasnosť – a najmä hľadať pozitívne východiská pre obohatenie národného života a jeho začlenenie do svetového kontextu v budúcnosti.
Hlavné aktivity združenia.
Ako neformálne občianske združenie národne uvedomelej slovenskej inteligencie sa aktívne podieľala na najzásadnejšej premene slovenského národa v novodobých dejinách, ktorou sa z neslobodného objektu cudzích záujmov stal slobodný, rovnoprávny, o svojich veciach, vzťahoch a životných záujmoch zvrchovane rozhodujúci národ a subjekt medzinárodného práva. Združenie sa aktívne podieľa aj na propagácii slovenského jazyka ako jediného štátneho jazyka na území Slovenska a spolupracuje s Maticou slovenskou na rôznych národných a vlasteneckých akciách a prednáškach . Známy je "Slovenský Národný Pochod" , ktorý sa uskutočnil v septembri 2019 a výzva na spájanie národných síl (Koalícia národných síl) pred parlamentnými voľbami 2020 . Združenie usporadúva odborné konferencie a prednášky s účasťou viacerých osobností, ktoré sú členmi organizácie a uverejňuje svoje články a výzvy na oficiálnej stránke. Predseda združenia Viliam Hornáček má okrem toho vlastnú autorskú reláciu Slovenské korene na internetovom rádiu Slobodný vysielač.
Členovia združenia.
Medzi členov Spoločnosti slovenskej inteligencie Korene patria Viliam Hornáček, Martin Lacko, Ivan Mrva, Milan S. Ďurica, Matúš Kučera, Emília Hrabovec, Rastislav Tóth, Roman Michelko, Peter Staněk, Ľubomír Huďo, Július Binder, Viktor Timura, Peter Kohút a ďalší